laion/Wikipedia-Exotic huggingface dataset:
רודי מקאיצ'ריין

רודריק ג'ון "רודי" מקאיצ'ריין (אנגלית: Roderick John "Roddy" McEachrane;‏ 1878, אינברנס, סקוטלנד - 16 בנובמבר 1952) היה כדורגלן סקוטי. בגיל 20 מקאיצ'ריין עבר לאזור קאנינג טאון שבלונדון, על מנת לעבוד במפעלי חברת התמזה לבניית ספינות וביצוע עבודות ברזל, ולהצטרף לקבוצת הכדורגל של המפעיל, תמזה איירונוורקס. בתוך זמן קצר הוא הפך לקשר השמאלי הקבוע של הקבוצה ונודע בתיקוליו הקשוחים. הוא היה שחקן קבוע בקבוצה בעונת 1898/1899, וסייע לקבוצתו לזכות באליפות הליגה השנייה הדרומית. גם בעונה שלאחר מכן הוא הרבה לשחק, והייתה זו העונה הראשונה שבה הקבוצה השתמשה בשם וסטהאם יונייטד, המשמש אותה מאז. מקאיצ'ריין היה אחד משחקני הקבוצה הראשונים שהפך למקצוען, ובמהלך התקופה שלו בקבוצה הוא השתתף ב-113 משחקים שבהם הבקיע 6 שערים. במאי 1902 עבר מקאיצ'ריין לוולוויץ' ארסנל מהליגה השנייה, ומאוחר יותר הצטרפו אליו שחקני וסטהאם ג'יימס ביגדן וצ'ארלי סאטרווייט. משחקו הראשון בארסנל היה נגד פרסטון נורת' אנד ב-6 בספטמבר 1902, והוא הגיע בתקופה שבה המועדון זכה להצלחה כאשר סיים במקום השלישי בעונת 1902/1903, והעפיל לליגה העליונה לאחר שסיים במקום השני בעונת 1903/1904. מקאיצ'ריין היה שחקן הרכב קבוע גם בארסנל, ולמרות שהתותחנים סיימו בדרך כלל באמצע הטבלה בתקופה הראשונה שבה היו בליגה העליונה, הם הצליחו להעפיל למשחקי הגמר של גביע ה-FA בעונת 1905/1906 ועונת 1906/1907. מקאיצ'ריין שיחק בארסנל במשך ארבע עונות נוספות, כולל עונת 1908/1909 שבה החמיץ שני משחקים בלבד כאשר המועדון מסיים במקום השישי. אולם, מקאיצ'ריין לא יכול היה להמשיך לשחק עוד זמן רב; ב-1911 הוא היה בן 33 והוחלף בהרכב על ידי הסקוטי אנגוס מקינון. הוא נותר בארסנל למשך שלוש עונות נוספות כמחליפו של מקינון, אך בתקופה זו המועדון לא שיחק היטב ובסוף עונת 1912/1913 ירד ליגה. משחקו האחרון במדי ארסנל היה ב-22 בנובמבר 1913. משחקי הכדורגל הרשמיים באנגליה הושהו בעקבות פריצתה של מלחמת העולם הראשונה, ובכך הסתיימה הקריירה של מקאיצ'ריין. ב-11 השנים שלו בארסנל הוא השתתף ב-346 משחקים כקשר שמאלי, אך לא הצליח להבקיע ולו שער אחד. הוא השחקן שהופיע הכי הרבה פעמים במדי ארסנל מבלי לזכות בתואר כלשהו או לקבל זימון לנבחרת אנגליה. Harris, Jeff & Hogg, Tony (ed.) (1995). Arsenal Who's Who, Independent UK Sports. ISBN 1-899429-03-4
ג'ון לוקיץ'

יובאן "ג'ון" לוקיץ (סרבית: Јован "Џон" Лукић, אנגלית: Jovan "John" Lukic; נולד ב-11 בדצמבר 1960) הוא כדורגלן עבר אנגלי ששיחק בעמדת השוער. לוקיץ' נולד בצ'סטרפילד להורים סרבים, וכשהיה תלמיד בבית הספר חתם בלידס יונייטד. הוא ערך את הופעת הבכורה שלו באלנד רואד ב-1979, ושיחק עבור לידס ב-165 משחקים. לוקיץ' ביקש לעזוב את לידס, וביולי 1983 הוא הועבר לארסנל תמורת 75,000£, על מנת להחליף את פט ג'נינגס הוותיק באופן קבוע. לקראת אמצע עונת 1984/1985 הוא הפך לשוער הראשון של ארסנל, וזכה בגביע הליגה ב-1987 ובאליפות ב-1989. בקיץ 1990 החליט ג'ורג' גרהאם (מאמן ארסנל) להחתים את השוער דייוויד סימן מקווינס פארק ריינג'רס, ובאופן אירוני סימן היה מחליפו של לוקיץ' בלידס. לוקיץ' הספיק לשחק ב-277 משחקים במדי ארסנל, לפני שהצטרף מחדש ללידס תמורת מיליון פאונד, ושיחק שם ב-265 משחקים כולל עונת האליפות של 1991/1992 והמקום השני בגביע הליגה של 1995/1996. לוקיץ' הודח מההרכב של לידס על ידי נייג'ל מרטין, וב-1996 הוא חזר לתקופה שנייה בארסנל. הוא החליף את דייוויד סימן 15 פעמים בעונת 1996/1997, אך לאחר החתמת אלכס מנינגר ב-1997 הוא הפך לשוער השלישי של המועדון. אולם, לאור פציעתו של מנינגר לוקיץ ישב על ספסל המחליפים בהפסד לגלאטסראיי בגמר גביע אופ"א 2000, ולפיכך היה זכאי לקבל את המדליה של המקום השני. בשנת 2000 הוא חזר למשך זמן קצר להיות השוער הראשון בעקבות פציעת השוערים האחרים, ושיחק שלושה משחקים שהאחרון מביניהם נערך ביום הולדתו ה-40; אחד מהמשחקים היה נערך ב-17 באוקטובר 2000 נגד לאציו, ובזכות כך הוא היה במשך זמן מה השחקן המבוגר ביותר שהשתתף במשחק של ליגת האלופות. שיא זה נשבר מאז על ידי דני ורלינדן, אלסנדרו קוסטקורטה ומרקו באלוטה. לוקיץ' פרש בשנת 2001 והחל לעסוק באימון באופן חלקי. למרות שלוקיץ' שיחק פעם אחת עבור הנבחרת האנגלית עד גיל 21, הוא מעולם לא זומן לנבחרת הבוגרת. בנו של לוקיץ', ג'ון ג'וניור, היה שחקן נוער בנוטינגהאם פורסט שחתם בגרימסבי טאון ביוני 2005. הוא עזב את גרימסבי בסוף עונת 2005/2006, ולא חזר לשחק מאז. ג'ון לוקיץ', באתר Transfermarkt ג'ון לוקיץ', באתר Soccerway ג'ון לוקיץ', באתר BDFutbol ג'ון לוקיץ', באתר WorldFootball.net ג'ון לוקיץ', באתר FootballDatabase.eu פרופיל השחקן באתר ארסנל
דאג לישמן

דאגלס ג'ון לישמן (באנגלית: Douglas John Lishman;‏ 14 בספטמבר 1923, ברמינגהאם - דצמבר 1994) היה כדורגלן אנגלי ששיחק בעמדת החלוץ המרכזי. לישמן החל את הקריירה שלו בפאג'ט ריינג'רס שלא שיחקה בליגה כלשהי, ובאוגוסט 1946 חתם על חוזה מקצוען בקבוצת וולסול מהליגה השלישית. בשתי עונותיו במועדון הוא הבקיע 26 שערים ב-59 משחקי ליגה. לישמן הועבר לארסנל בקיץ 1948 תמורת סכום של 10,500£, ותפקידו היה להחליף את רג' לואיס בן ה-28 שנפצע לעיתים תכופות. משחקו הראשון של לישמן בארסנל היה נגד שפילד יונייטד ב-4 בספטמבר 1948, אך לאחר עונה ראשונה מבטיחה שבה הבקיע 13 שערים ב-25 משחקים הוא היה פצוע ונעדר כמעט לגמרי משתי העונות הבאות. לישמן לא שיחק בניצחון של ארסנל בגמר גביע ה-FA של 1950, והוחלף על ידי רג' לואיס ופיטר גורינג. מזלו המשיך לבגוד בו, וכאשר חזר להרכב הראשון הוא שבר את רגלו במשחק נגד סטוק סיטי בדצמבר 1950. אולם, לישמן התאושש מפציעתו והפך למלך השערים של המועדון בעונת 1950/1951, כאשר הוא מבקיע שלושים שערים כולל שלוש פעמים שלושער בשלושה משחקי בית רצופים; באותה עונה סיים המועדון במקום השלישי. בעונה שלאחר מכן (1951/1952) המועדון העפיל לגמר גביע ה-FA, שבו הפסידו התותחנים לניוקאסל יונייטד; שלושה משחקני ארסנל נפצעו במהלך המשחק, והמועדון נותר עם שמונה שחקנים בלבד על המגרש כיוון שאסור היה לבצע חילופים באותה תקופה. לישמן כמעט והבקיע שער לטובת ארסנל, אך החמיץ את ההזדמנות. אכזבתו של לישמן הסתיימה עם זכיית ארסנל באליפות הליגה בעונת 1952/1953. באותה עונה הוא היה מלך השערים של המועדון עם 26 הבקעות, כאשר לכל שער הייתה חשיבות כיוון שהאליפות על סמך ממוצע השערים של התותחנים, שהיה טוב יותר מזה של פרסטון נורת' אנד. לישמן זומן למשחק של אנגליה ב' נגד סקוטלנד ב' במרץ 1953, אך מעולם לא זומן לסגל הבכיר של הנבחרת. לישמן היה מלך השערים של ארסנל במשך שתי עונות נוספות, וחמש ברציפות בסך הכל. לאורך שנותיו בארסנל הוא הבקיע 137 שערים ב-244 משחקים. בעונת 1955/1956 הוא מיעט לשחק, ובמקומו עלו בהרכב דרק טפסקוט ודייוויד הרד. לישמן הועבר לנוטינגהאם פורסט במרץ 1956. הוא הבקיע שלושער בניצחון שבזכותו העפילו הפורסט לליגה העליונה בסוף עונת 1956/1957. לאחר מכן הוא פרש כליל מתחום הכדורגל. לאחר פרישתו הוא הצטרף לעסק של חותנו בסטוק און טרנט, ומאוחר יותר החליף את חותנו בניהול העסק. הוא המשיך להתגורר בסטוק און טרנט עד מותו ב-1994. Harris, Jeff & Hogg, Tony (ed.) (1995). Arsenal Who's Who, Independent UK Sports. ISBN 1-899429-03-4 מדיה וקבצים בנושא דאג לישמן בוויקישיתוף דאג לישמן, באתר Transfermarkt דאג לישמן, באתר FootballDatabase.eu
אברהם בן יצחק (משורר)

אברהם בן יצחק (13 בספטמבר 1883 – 29 במאי 1950) נודע גם בשם: סונה, היה משורר עברי. נולד בשם אברהם סוּנֶה (Abraham Sonne) בפשמישל שבגליציה, אז בשליטת האימפריה האוסטרו-הונגרית (כיום בדרום-מזרח פולין). בתקופת מלחמת העולם הראשונה נמלטה משפחתו לווינה, שם היה ממיסדי אגודה אקדמית עברית בשם "התחיה", שנוהלה על ידי ד"ר אברהם חלפן. לאחר סיפוח אוסטריה לגרמניה בשנת 1938 עלה לארץ ישראל והתיישב בירושלים. נחשב מהאבות המייסדים של השירה העברית המודרנית. חרף מיעוט השירים שכתב, הריהו נחשב המורה הגדול, עם דוד פוגל ואחרים, של השירה העברית שבעטה בסד הברזל של החרוז והמשקל. התחנך במסורת הספרותית הגרמנית. הושפע מגדולי המשוררים הגרמנים של סוף המאה התשע עשרה וראשית המאה העשרים. גדולי הסופרים הווינאים של זמנו עמדו איתו בקשר רצוף, גם כשהיה שנים רבות בארץ ישראל. בכל חייו פרסם רק שנים עשר שירים. קומץ שירים וקטעי שירים נוספים נדפסו לאחר מותו. לאה גולדברג, המשוררת והמתרגמת, העריצה את אברהם בן יצחק. היא התקרבה אליו מאוד בשנות חייו האחרונות, וליוותה אותו בעת מחלתו. לימים כתבה לאה גולדברג את ספרה "פגישה עם משורר", המספר את פרשת הידידות ביניהם והערצתה אליו. שיריו יצאו לאור בכמה מהדורות ובעריכת כמה עורכים וחוקרים ובפרט בידי חנן חבר. אברהם בן יצחק נפטר בהוד השרון בשנת 1950, ונקבר בבית העלמין נחלת יצחק. שירים, מאת אברהם בן-יצחק, תל אביב, תרצ"ט, 1939 י"א שירים לאברהם בן יצחק, גסטטנר, תל אביב, 1941 אברהם בן יצחק: שירים, תרשיש, 1953 שירים, אברהם בן יצחק, תרשיש, ירושלים, 1976 כל השירים, אברהם בן-יצחק, עריכה ואחרית-דבר - חנן חבר, הספריה החדשה לשירה, הוצאת הקיבוץ המאוחד / ספרי סימן קריאה, תל אביב, 1992 אברהם בן יצחק: שירים, תרשיש, המשכן לאמנות ע"ש חיים אתר, עין חרוד; גבי ועמי בראון, תל אביב, 2003 (מהדורה מצומצמת שהופיע לרגל תערוכה של משה גרשוני) רות קרטון-בלום, "עוד על 'אשרי הזורעים' של אברהם בן יצחק", קשת החדשה 8, 2004. צבי לוז, "לילות ובודדים: עיון משווה בשיריו", בקורת ופרשנות 15, 1980. חנן חבר, "שיר ושבר ל'חי העולמים': גלגולי 'בודדים אומרים' לאברהם בן יצחק וראשית המודרניזם", מתוך אסופת מאמרים לזכרו של דן פגיס, 1988. חנן חבר, "השיר הפוליטי והפוליטיקה של השיר ביצירתו של אברהם בן-יצחק", מחקרי ירושלים בספרות עברית ג, תשמ"ג (המאמר זמין לצפייה במאגר JSTOR לאחר הרשמה) אליאס קנטי, משחק העיניים, ספר שני: ד"ר סונה (עמ' 65-114) אברהם בן יצחק – מילה על מנדלי (מגרמנית: ליאורה בינג-היידקר), 'דחק – כתב עת לספרות טובה', כרך י' 2018. דני דותן, על משולש הפוך בין כאן לירח, כתר הוצאה לאור, 1993. כתבי אברהם בן יצחק בפרויקט בן-יהודה לאה גולדברג, על שירת אברהם בן יצחק, מצודה, כסלו תשי"ד אברהם בן יצחק, באתר המכון לתרגום ספרות עברית (באנגלית) אברהם בן יצחק, ב"לקסיקון הספרות העברית החדשה" אתר אנגלי על אברהם בן יצחק יצהר ורדי, רחוק ונבצר עד לאימה, באתר הארץ, 19 בפברואר 2010 על "פגישה עם משורר" של לאה גולדברג רפי מן, פתאום התחילו נושרים מתוך חיקנו ספרים קטנים, באתר הארץ, 21 באוקטובר 2011 אברהם בן יצחק, באתר MusicBrainz (באנגלית) אברהם בן יצחק, דף שער בספרייה הלאומית אברהם בן יצחק, בלקסיקון הספרות העברית החדשה שירי אברהם בן יצחק בתרגום לאנגלית (אורכב 23.07.2007 בארכיון Wayback Machine) "והידעת למה התפללתי באלה הימים", שיר מעזבונו של אברהם בן-יצחק באתר הספריה החדשה אַשְׁרֵי הַזּוֹרְעִים וְלֹא יִקְצֹרוּ... בּוֹדְדִים אוֹמְרִים
חנק (רפואה)

חנק הוא מצב, במערכת חיה, בו לא מגיעה אספקת חמצן, או אספקת החומר הנושא את החמצן, אל המערכת כולה או אל חלקה. בבעלי חיים בעלי חוליות ניתן לחלק את סוגי החנק לשלושה: "חנק" (strangle) - חוסר חמצן לגוף בשל הפרעה בדרכי הנשימה העליונות או כלי דם באזור דרכי הנשימה העליונות "השתנקות" (choke) - חוסר חמצן בעקבות פגיעה בבית החזה אי-ספיקת חמצן (suffocate) - מחסור בחמצן בחלל בו נמצא בעל החיים או הרעלה שמקשה על קליטת החמצן חסימת קנה הנשימה חסימת עורקי הצוואר כך שלא מגיע דם למוח השתנקות – לחץ על בית החזה שאינו מאפשר אספקת דם למוח הילכדות בחלל קטן ונשימה בו עד לניצול כל החמצן שבו הרעלת ציאניד או פחמן חד-חמצני – חנק ברמה המולקולרית – הוצאת ההמוגלובין והמיוגלובין מכלל פעולה חמצת דם – חנק ברמת הרקמה – מצב בו התנאים הכימיים ברקמה מסוימת לא מאפשרים שחרור חמצן אליה הצפת שורשים – שורשיהם של חלק מהצמחים לא מצליחים לתפקד במצב בו הם מצויים באדמה רווית מים במשך זמן ממושך. שורשי הצמחים זקוקים לחמצן ובמחסורו הם עשויים למות ולהירקב. הטיפול הרפואי בחנק משתנה בין סוג חנק אחד למשנהו. בחנק פיזי יש להסיר את המכשול המפריע לנשימה. למשל: אצל אדם מחוסר הכרה: סילוק הפרשות נוזליות מקנה הנשימה, הזזת הלשון החוסמת את הקנה, זריקה של חומר מרגיע במקרה בו כיווץ שרירים קיצוני או כיווץ מיתרי הקול חוסם את נתיב הנשימה. בחנק שנוצר על ידי בליעת גוף זר יש לבצע תמרון היימליך, עד ליציאת הגוף הזר מן הלוע, אולם אם הנחנק כבר במצב של חוסר הכרה יש לבצע החייאה. בחנק כתוצאה מהרעלה (שגורם לחנק ברמה התאית) יש לטפל ראשונית על ידי חימצון של הנפגע ופינוי לבית חולים. החנק שימש את בני האדם כצורה נפוצה לגרימת מוות, הן כענישה לחוטאים והן אצל רוצחים שחיפשו דרך שקטה לביצוע זממם ללא עקבות. היפוקסיה מדיה וקבצים בנושא חנק בוויקישיתוף הגדרה מדעית לחנק (אורכב 07.04.2008 בארכיון Wayback Machine), מתוך אתר infomed בוריס פרידלנדר ודוד זיו, מאמר בנושא הרעלת פחמן חד-חמצני, המוסד לבטיחות וגהות, 2008 איתי גל, חנק מגוף זר, באתר ynet, 23 בפברואר 2003 סרטון המדגים טיפול בחנק מגוף זר (אורכב 06.01.2009 בארכיון Wayback Machine) מצוות הריגת חוטא בחנק חנק, באתר אנציקלופדיה בריטניקה (באנגלית) שאיפת גוף זר: סכנת חיים לפעוטות, באתר BEOK, ‏16 ביולי 2018 כיצד לטפל בחנק מגוף זר, באתר מגן דוד אדום הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
איראקלי אלאסניה

איראקלי אלאסַניָה (בגאורגית: ირაკლი ალასანია; נולד ב-21 בדצמבר 1973) הוא פוליטיקאי ודיפלומט גאורגי, המכהן מה-25 באוקטובר 2012 כשר ההגנה של גאורגיה. הוא כיהן כשגריר גאורגיה באו"ם מספטמבר 2006 ועד להתפטרותו בדצמבר 2008. הוא כיהן, בין היתר, גם כראש הממשלה הגולה של אבחזיה, ועוזר נשיא גאורגיה לשיחות הגאורגיות-אבחזיות. ב-4 בדצמבר 2008 הודיע אלאסניה על התפטרותו מתפקיד השגריר, והקים מפלגת אופוזיציה למיכאיל סאקשווילי. בבחירות לרשויות המקומיות בגאורגיה, שנערכו במאי 2010, התמודד אלאסניה על ראשות עיריית טביליסי וזכה במקום השני עם19% מהקולות בלבד (גיגי אוגולאווה, ראש העירייה המכהן זכה ב-55% מהקולות). אלאסניה נולד בבתומי שבאג'ריה אסס"ר. אביו, ממיה אלאסניה, מפקד בכוחות ביטחון הפנים של גאורגיה, נהרג ב-27 בספטמבר 1993 יחד עם פוליטיקאים גאורגים אחרים במהלך טבח סוחומי, על ידי בדלנים אבחזים. בשנת 1995 סיים אלאסניה את לימודיו באוניברסיטה הממלכתית של טביליסי עם תואר במשפט בינלאומי. במקביל למד, בין השנים 1994-1996, באקדמיה לביטחון של גאורגיה. בין השנים 1994-1998 עבד במשרד לביטחון לאומי של גאורגיה, ובאוקטובר 2001 הועבר למשרד החוץ של גאורגיה. בין השנים 2002-2004 הוא כיהן כסגן השר לביטחון לאומי של גאורגיה, וממרץ 2004 ועד יולי באותה שנה כיהן כסגן שר ההגנה של גאורגיה. במהלך כהונתו הוא הועבר לתפקיד עוזר למזכיר מועצת הביטחון הלאומית של גאורגיה. ב-28 בספטמבר 2004 מינה הנשיא מיכאיל סאקשווילי את אלאסניה ליושב ראש הממשלה הגולה של אבחזיה, שמושבה בטביליסי. ב-15 בפברואר 2005 מינה אותו לעוזר הנשיא לשיחות השלום הגאורגיות-אבחזיות. הבדלנים האבחזים התנגדו בתחילה לשבת מול אלאסניה, אולם מאוחר יותר נתרצו, בלחץ כוח המשקיפים של האו"ם. בתקופה זו הצליח אלאסניה לבסס קשרים טובים עם הפוליטיקאים האבחזים והיה הגורם המניע בחידוש ועדת התיאום הגאורגית-אבחזית, ועדה שהביאה, במרץ 2006, לשיחות ישירות בין שני הצדדים. באותו חודש הוא מונה לנציג הקבוע של גאורגיה באו"ם. ההחלטה על מינויו עוררה ביקורת שטענה כי הוצאת אלאסניה מהמשא ומתן הגאורגי-אבחזי תעכב את המומנטום החיובי שהושג זה לא מכבר בתהליך. מכל מקום, אלאסניה התפטר מתפקידו כשליח מיוחד של נשיא גאורגיה לענייני אבחזיה. בתפקידו הוא ערך, ב-12 במאי 2008, ביקור פתע, שלא פורסם ברובו, בסוחומי. הביקור הניב מבוי סתום בשיחות בין גאורגיה לאבחזיה, והביא להגברת המתיחות בין גאורגיה לרוסיה ואבחזיה. בתחילת הפלישה הרוסית לגאורגיה דחה אלאסניה את הצעת השלום הרוסית, ובמהלך ישיבת חירום של מועצת הביטחון האשים את רוסיה בכך שטיוטת ההחלטה היא חד-צדדית בתמיכתה בבדלנים, היא חלק מסכסוך בן מאות שנים בין רוסיה לגאורגיה, העילה במקרה זה, לדבריו, היא פרישת החבלים אבחזיה ודרום אוסטיה. בשניהם, רוסיה הציבה כוחות צבא, לכאורה כחלק מ"כוח שלום". איראקלי אלאסניה, ברשת החברתית פייסבוק איראקלי אלאסניה, ברשת החברתית אקס (טוויטר) אלאסאניה קורא לבחירות מוקדמות (אורכב 03.01.2012 בארכיון Wayback Machine), 24 בדצמבר 2008, "סיביל גאורגיה", (באנגלית) הביוגרפיה של איראקלי אלאסניה, אתר הנציגות הקבועה של גאורגיה בארגון האו"ם, (באנגלית) מינויו של אלאסניה לאו"ם מעורר מחלוקת, 13.6.2006, "סיביל גאורגיה", (באנגלית) הניו יורק טיימס ואיי.פי., ארצות הברית מתווכת בעימות בין גיאורגיה לבדלנים באבחזיה. משלחת של אמריקאים וגיאורגים באה לסוחומי, בירת המחוז הבדלני, במטרה לדון באפשרות לקיים שיחות שלום, באתר הארץ, 23 במאי 2008 השליח הגאורגי לאו"ם פוגש במנהיג האבחזי בסוחומי, 13.5.2008, "סיביל גאורגיה", (באנגלית) סוכנויות הידיעות, פוטין: גיאורגיה מחפשת הרפתקאות דם, באתר הארץ, 8 באוגוסט 2008
נבחרת ארצות הברית

האם התכוונתם ל... נבחרת ארצות הברית בכדורגל נבחרת ארצות הברית בכדורסל נבחרת ארצות הברית בטניס (גברים) נבחרת ארצות הברית בטניס (נשים) נבחרת ארצות הברית בכדורגל נשים נבחרת ארצות הברית בכדורסל נשים
כשלי היקש

כשלי היקש (אינדוקציה; באנגלית: faulty generalization) היא קבוצה של כשלים לוגיים בהם יש שגיאה בטיעון היקשי (אינדוקטיבי). כשל זה מבוסס ברוב המקרים על תנועה שגויה מהמקרה הנצפה והכיתה הנבחנת אל הכלל, או בבחירת המקרה הנצפה והכיתה הנבחנת. ישנם שני סוגים של כשלי היקש: שגיאות תצפית שגיאות דגימה טיעון היקשי היקש
הטיה (פירושונים)

האם התכוונתם ל... הטיה – העדפה לא הוגנת או שגיאת מדידה שיטתית הטיה (דקדוק) – שינוי מורפולוגי במילים, המוביל לשינוי משמעותן הטיה קוגניטיבית – דפוס או נטייה שיטתית של בני אדם לטעויות בתפיסה, בזיכרון, בחשיבה או בשיפוט הטיה (סטטיסטיקה) – תכונה של מדגם מקרי, בה התוחלת של המדגם שונה מהתוחלת של הפרמטר הסטטיסטי אותו מבקשים לאמוד
עוגן מתיחה

עוגן מתיחה הוא מרכיב בהנדסת מבנים, שנועד לחיזוק קירות מבנים לפני המצאת הבטון המזוין או לשם חיזוק קירות מבנה עתיק קיים ללא הריסתו. קירות מבנה, שנבנו מקבילים זה לזה נוטים עם השנים וזעזועי קרקע שונים להתרחק זה מזה תוך תנועה איטית ביותר של "נפילה" כלפי חוץ, דבר שעלול להביא להתמוטטות המבנה. על מנת למנוע את התרחקות הקירות זה מזה הומצא עוגן המתיחה. העוגן מורכב ממוט או כבל פלדה המושחל לאורך המבנה מצד לצד ובולט מחוץ לגבולות הקיר, משני צידי המבנה. בחלקים הבולטים מחוץ לקיר חרוטה הברגה. על ההברגות מבריגים אומי פלדה ו"מותחים" אותם באמצעים מכניים. כך נוצר לחץ חיצוני על הקיר המונע ממנו להתמוטט כלפי חוץ. בעקבות רעידת האדמה של 1927 התגלה שבתים שנבנו בשיטה זו בירושלים לא התמוטטו, בעוד בתים שלא היו בנויים כך נסדקו ואף התמוטטו. לפיכך הגדירו השלטונות הבריטים בתקן הבנייה את השימוש בעוגני מתיחה. אומי הפלדה החיצוניים נראים מן הרחוב, לפיכך החליטו אדריכלים להפוך אותם למרכיב קישוטי. כך ניתן לראות בשכונות נחלאות בעיקר, ובשכונות נוספות בירושלים אומים של עוגני מתיחה עגולים, מרובעים, בדוגמת פרפרים, ספירלות, צורות X, S, 8 ועוד. עוגני מתיחה משמשים גם כיום לשימור מבנים, באופן שלא ישנה את חזותם.. דוד קרויאנקר, אדריכלות בירושלים תקופות וסגנונות - שכונות ומבני ציבור יהודיים מחוץ לחומות 1860 - 1914, ירושלים 1983 יעקב שפר, מערכות עגינה במבנים היסטוריים, אתרים 3, ספטמבר 2013, עמ' 83-86 מדיה וקבצים בנושא עוגן מתיחה בוויקישיתוף ראו למשל יגאל גבזה, פריקים של שימור - דירה בשוק הפשפשים ביפו 18/07/2001 מוטות המתח של עוגני מתיחה חשופים מצידם הפנימי
ג'ורג' מייל

צ'ארלס ג'ורג' מייל (באנגלית: Charles George Male;‏ 8 במאי 1910 - 19 בפברואר 1998) היה כדורגלן אנגלי. מייל נולד ברובע ניוהאם שבלונדון הפנימית, ונבחן במדי וסטהאם יונייטד לפני שהצטרף למועדון הכדורגל קלפטון שבאותה תקופה לא שיחק בליגה כלשהי. הוא הצטרף לארסנל כשחקן חובב בנובמבר 1929, הפך למקצוען במאי 1930 וערך את הופעת הבכורה שלו בניצחון 7 - 1 על בלקפול ב-27 בדצמבר 1930. בתחילת דרכו הוא שיחק כקיצוני/קשר שמאלי, בדרך כלל כמחליפו של בוב ג'ון. מייל מיעט לשחק, שלושה בעונת 1930/1931 (בה זכה המועדון באליפות הראשונה בהיסטוריה שלו) ותשעה בעונת 1931/1932, ולפיכך הבחירה בו כמחליפו של אלכס ג'יימס בגמר גביע ה-FA של 1932 הייתה מפתיעה. המשחק הסתיים בניצחון מעורר מחלוקת של ניוקאסל יונייטד. הרברט צ'פמן, מאמן ארסנל, החליט להעביר את מייל לעמדת המגן הימני בעקבות גילו המתקדם של טום פארקר ומחליפו לזלי קומפטון שלא שיחק בביטחון רב; מאוחר יותר מייל סיפר כיצד חשש מסיום דרכו במועדון לפני שנכנס למשרדו של צ'פמן, וכיצד צ'פמן אמר לו כי לא רק שהוא יכול לשחק בעמדה זו, אלא גם שהוא יהיה המגן הימני הטוב ביותר באנגליה. מייל היה מעודד מהשיחה עם צ'פמן ונכנס לתפקידו החדש בקלות, כאשר הוא הופך לשחקן הרכב קבוע בשבע העונות הבאות, שבכל אחת מהן השתתף בלמעלה מ-35 משחקים. המועדון הצליח לזכות בתקופה זו בארבע אליפויות נוספות ובגביע FA אחד. לאור יכולתו הגבוהה הוא זומן לנבחרת אנגליה, וערך את הופעת הבכורה שלו במשחק נגד נבחרת סקוטלנד ב-14 בנובמבר 1934. מייל שיחק ב-19 משחקים במדי הנבחרת, ובשישה מתוכם הוא היה הקפטן. בשלהי שנות ה-30 התמנה מייל לתפקיד הקפטן של ארסנל, אך מיעט לשחק בעונת 1938/1939 בגלל פציעות. מלחמת העולם השנייה שפרצה כאשר מייל היה בן 29 גרמה לעצירת הקריירה שלו; הוא השתתף בכ-200 משחקים לא רשמיים של ארסנל בזמן המלחמה, ושירת בחיל האוויר המלכותי בארץ ישראל. מייל היה בן 36 כאשר משחקי הליגה חודשו, אך הספיק לשחק ב-15 משחקים בעונת האליפות 1947/1948, והפך לשחקן הראשון בהיסטוריה של הליגה שמשחק בשש עונות אליפות. משחקו האחרון בארסנל היה בניצחון 8 - 0 על גרימסבי טאון במאי 1948. בסך הכל הוא השתתף ב-318 משחקים במדי ארסנל, אך לא הצליח לכבוש בהם שער. לאחר פרישתו הוא עבד בארסנל כמאמן קבוצות הנוער והמילואים, ומאוחר יותר עסק בסקאוטינג בארסנל (אחד מהשחקנים שהוא איתר היה צ'ארלי ג'ורג'). הוא עבד במועדון בעונת הדאבל 1970/1971, לפני שפרש כליל מכדורגל ב-1975; לאחר מכן הוא היגר לקנדה על מנת לחיות עם בנו. מייל היה השחקן האחרון מתקופת צ'פמן שמת. Harris, Jeff & Hogg, Tony (ed.) (1995). Arsenal Who's Who, Independent UK Sports. ISBN 1-899429-03-4 ג'ורג' מייל, באתר Transfermarkt ג'ורג' מייל, באתר National Football Teams ג'ורג' מייל, באתר FootballDatabase.eu
קונאל מק אאדיין

קונאל מק אאדיין (בגאלית סקוטית: Conall mac Áedáin) היה, מלך דאל ריאטה בין השנים 807–811. קונאל מוזכר ב"דברי ימי אלסטר" בהם מצוין כי הרג בשנת 807 את מלך דאל ריטה קונאל מק טאיידג בקינטייר. בעקבות ניצחון זה עלה לשלטון בממלכת דאל ריאטה. ב"דואן אלבאנאך" מוזכרת מלכותו של קונאל שנמשכה ארבע שנים, ובעקבות זאת מתוארכת מלכותו עד שנת 811. לאחריו מלך, ככל הנראה, דומנל מק קאוסטנטין. דברי ימי אלסטר ודברי ימי טיגרנאך
יוסיפון

האם התכוונתם ל... יוסיפון (ספר) – ספר היסטוריה יהודית המבוסס בעיקר על חיבורו של יוסף בן מתתיהו הר יוסיפון – הר געש כבוי ברמת הגולן זאב יוסיפון (יוסקוביץ'; 1896–1977) – היה עיתונאי ועורך ישראלי, מייסד תל"ם (תיאטרון למעברות; לימים אמנות לעם)
אייד מק בואנטה

אייד מק באונטה (בגאלית סקוטית: Áed mac Boanta; נפטר ב-839) היה, מלך דאל ריאטה בין השנים 835 ועד פטירתו, והיה האחרון שבמלכי דאל ריאטה. אייד מוזכר ב"דברי ימי אלסטר" בו מצוין שלחם יחד עם אאוגאנן, מלך הפיקטים (אאוגאן מק אואנגוסה - Eóganán mac Óengusa), בראן (אחיו של אאוגאנן (Bran mac Óengusa) ואחרים נגד הויקינגים בשנת 839 וכי נהרג בקרב זה. ה"דואן אלבאנאך" מציין את אייד כמלך ששלט ארבע שנים בדאל ראיטה. על פי פלאן מיינסטרך הוא שלט קודם לתקופת שלטונו של קאוסטנטין מק פרגוסה, מלך הפיקטים ואאוגאן מק אואנגוסה, אולם המלומדים סבורים שמלכים פיקטים אלה לא שלטו בדאל ריאטה, וכי אייד שלט במקביל לשלטונם בפורטריו. ככל הנראה אייד עלה לשלטון לאחר מותו של דומנל מק קאוסטנטין. רשימות המלכים אינן מציינות מלכים שמלכו אחריו, וככל הנראה בעקבות הקרב השתלטו הוויקינגים על אזור דאל ריאטה ושלטו בה במחצית השנייה של המאה התשיעית. דברי ימי אלסטר ודברי ימי טיגרנאך
ג'ק למברט

ג'ון "ג'ק" למברט (באנגלית: John "Jack" Lambert;‏ 22 במאי 1902, גריסבורו, יורקשייר - 7 בדצמבר 1940) היה כדורגלן אנגלי. למברט היה חלוץ מרכזי חסון, ובתחילת דרכו הוא נדחה על ידי שפילד ונסדיי לאחר משחק מבחן, ולפיכך החל את הקריירה שלו ברותרהאם קאונטי ב-1922. בתוך זמן קצר הוא עבר ללידס יונייטד, אך בשלוש עונותיו באלנד רואד לא זכה להצלחה רבה. הוא התפרסם לאחר שהחל להבקיע שערים רבים במדי המועדון דונקסטר רוברס, אליו הצטרף בינואר 1925. למברט משך את תשומת לבו של הרברט צ'פמן, מאמנו של המועדון האדרספילד טאון ממערב יורקשייר; כאשר צ'פמן התמנה לתפקיד המאמן של ארסנל הוא היה זקוק לחלוץ מרכזי טוב, וביוני 1926 החליט להחתים את למברט תמורת 2,000£. משחקו הראשון של למברט בארסנל היה נגד בולטון וונדררס ב-6 בספטמבר 1926, אך בעונתו הראשונה בארסנל הוא מיעט לשחק והבקיע שער אחד בלבד; לאחר מכן הוא היה מחליפו של ג'ימי בריין במשך מספר עונות. פריצתו של למברט התרחשה לבסוף בעונת 1929/1930; בסיועו של הפליימייקר אלכס ג'יימס הוא הצליח להבקיע 18 שערים ב-20 משחקים בלבד, כולל השער הראשון בניצחון של ארסנל על האדרספילד טאון בגמר גביע ה-FA של 1930, שהקנה למועדון את תוארו המשמעותי הראשון. עונתו הבאה (1930/1931) של למברט הייתה עוד יותר מוצלחת, והוא הבקיע 38 שערים ב-34 משחקי ליגה (שיא מועדון שמאוחר יותר נשבר על ידי טד דרייק), כולל שבע פעמים שלושער; באותה עונה הצליח המועדון לזכות באליפות הראשונה בתולדותיו. למברט המשיך לשחק בארסנל מספר שנים נוספות, והבקיע שערים רבים; באחד המשחקים נגד שפילד יונייטד, שהסתיים בניצחון 9 - 2 לטובת ארסנל, הוא הבקיע חמישה שערים וקבע שיא הבקעות לשחקן של ארסנל במשחק בית; הוא סייע לארסנל להעפיל בפעם השלישית לגמר גביע ה-FA, אך משחק זה הסתיים בהפסד של ארסנל לניוקאסל יונייטד. בעונה שלאחר מכן זכה המועדון באליפות כאשר למברט מבקיע 14 שערים ב-12 משחקי ליגה. למברט כבר היה בן 30 והשתתף בפחות משחקים (ארני קולמן הוביל את התקפת ארסנל לאורך רוב עונת 1932/1933), והוא הודח מההרכב סופית בעקבות החתמתו של ג'ימי דאן בספטמבר 1933; משחקו האחרון בארסנל היה נגד וסט ברומיץ' אלביון ב-13 בספטמבר 1933, והוא הועבר לפולהאם באוקטובר שלאחר מכן. למברט השתתף ב-161 משחקים במדי ארסנל, והבקיע בהם 109 שערים. למרות יחס השערים למשחק הגבוה של למברט הוא מעולם לא זומן לנבחרת אנגליה. למברט שיחק בפולהאם במשך שתי עונות ופרש מכדורגל ב-1935. ב-1936 הוא החל לאמן את מועדון הכדורגל מרגייט, שבאותה תקופה היה "מועדון בת" של ארסנל, וחזר לארסנל כמאמן קבוצת המילואים ב-1938. הוא מת בתאונת דרכים שהתרחשה ברובע אנפילד שבלונדון ב-7 בדצמבר 1940. Harris, Jeff & Hogg, Tony (ed.) (1995). Arsenal Who's Who, Independent UK Sports. ISBN 1-899429-03-4 מדיה וקבצים בנושא ג'ק למברט בוויקישיתוף ג'ק למברט, באתר Transfermarkt ג'ק למברט, באתר WorldFootball.net
אלאסניה

האם התכוונתם ל... אלאסניה (שם משפחה) (ალასანია) - שם משפחה גאורגי (מגרלי) אישים: איראקלי אלאסניה – פוליטיקאי ודיפלומט גאורגי, שהיה שגריר גאורגיה באו"ם וראש הממשלה הגולה של אבחזיה גיולי אלאסניה – היסטוריונית גאורגית. אימו של מיכאיל סאקשווילי ממיה אלאסניה – מפקד בכוחות ביטחון הפנים של גאורגיה שנהרג בטבח סוחומי תמור אלאסניה – איש עסקים גאורגי
יותם

האם התכוונתם ל... יותם בן גדעון – אחד מ-70 בניו של גדעון. הניצול היחיד מהטבח. על שמו קרוי משל יותם. יותם (מלך יהודה) – מלך יהודה, בנו של עוזיהו. יותם (מיצב) – מיצב מעשה ידי האמן גדעון גכטמן יתום אישים ששמם הפרטי הוא יותם